पाएं अपने शहर की ताज़ा ख़बरें और फ्री ई-पेपरडाउनलोड करें
कुरुक्षेत्र. हरियाणा विद्यालय शिक्षा बोर्ड द्वारा घोषित 10 वीं का परीक्षा परिणाम 12 वीं कक्षा से भी खराब रहा। कुरुक्षेत्र जिला के कुल 44.83 प्रतिशत विद्यार्थी ही पास हुए। बोर्ड ने बुधवार को जिलावार लड़के व लड़कियों के नतीजे घोषित किए।
कुरुक्षेत्र के कुल 7726 लड़कों में से 3205 विद्यार्थी पास हुए। वहीं 6060 लड़कियों में से 2910 उत्तीर्ण हुई। जहां
लड़कियों का परिणाम 48.02 प्रतिशत रहा वहीं लड़कों का परिणाम 41.48 प्रतिशत है। लड़कों के मुकाबले लड़कियों
का परिणाम बेहतर रहा। दोनों के पास प्रतिशत में सात प्रतिशत का अंतर है।
हालांकि अंबाला, करनाल, कैथल, पंचकूला, फतेहाबाद और यमुनानगर जिलों के मुकाबले कुरुक्षेत्र के लड़कों का
परिणाम बेहतर रहा है। लड़कों में सबसे बेहतर परिणाम झज्जर जिला का है। झज्जर के 65.30 लड़के 10वीं की परीक्षा में पास हुए।
प्राइवेट का परिणाम भी फिसड्डी
जहां विभिन्न स्कूलों का 10 वीं हरियाणा बोर्ड भिवानी का परिणाम खराब रहा है वहीं प्राइवेट विद्यार्थियों का परिणाम और भी खराब रहा। कुरुक्षेत्र के कुल 1338 लड़कों ने प्राइवेट तौर पर परीक्षा दी थी। जिसमें से 549 विद्यार्थी पास हुए। लड़कों का पास प्रतिशत 41.03 रहा। वहीं जिला की कुल 714 लड़कियों ने 10वीं की परीक्षा दी, जिनमें से 320 पास हुई। लड़कियों का पास प्रतिशत 44.82 रहा।
क्लासें बनानी मुश्किल हो जाएंगी
नतीजे खराब आने से स्कूलों के सामने एक नई दिक्कत खड़ी हो जाएगी। एक तो फेल बच्चों की संख्या बढऩे से दसवीं की
क्लास बड़ी हो जाएगी। दूसरी तरफ पास प्रतिशत कम रहने से 11वीं क्लास के लिए छात्र कम मिलेंगे।
10 को गजट निकलेगा
बोर्ड का रिजल्ट खराब आने से कुरुक्षेत्र में स्कूल संचालकों की चिंता बढ़ गई है। गुरुवार को स्कूल संचालकों के पास नतीजे पता लगाने का एकमात्र जरिया बोर्ड की वेबसाइट रहेगी। जिसमें एक-एक रोल नंबर सबमिट करके रिजल्ट पता लगाया जा सकेगा। बोर्ड की तरफ से गजट 10 जून को डीईओ कार्यालय में भेजा जाएगा।
कैसे स्पर्धा करेंगे बच्चे
बोर्ड की पहले की पॉलिसी की वजह से विद्यार्थियों का पास प्रतिशत तो बढ़ ही गया था, बच्चे नंबर भी खूब ले रहे थे। अब
फेल ज्यादा हो रहे हैं और नंबर कम आ रहे हैं। अब पास होने वाले बच्चे प्राप्तांक के मामले में उन विद्यार्थियों का मुकाबला
कैसे कर पाएंगे जो तीन या चार साल पहले बोर्ड की दरियादिली की वजह से खूब अंक पा गए थे।
बोर्ड की पॉलिसी गलत
अनुदान प्राप्त विद्यालय अध्यापक संघ के महासचिव रमेश बंसल का कहना है कि इतने खराब नतीजे गले से नहीं उतर रहे। बोर्ड ने गलत ट्रेंड पकड़ा है। जब सेमेस्टर सिस्टम शुरू किया तो नतीजे बेहतर दिए थे। तब बोर्ड ने दावा किया था कि सेमेस्टर सिस्टम से नतीजे सुधरे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn